[{"text_idx": "#000002", "text": "Ym Medi 2021, lawnsiwyd cystadleuaeth gan Ymddiriedolaeth GIG Prifysgol Felindre i ddatblygu Canolfan Ganser Felindre newydd. Fe'i enillwyd gan gonsortiwm ACORN gyda dyluniadau ar gyfer canolfan ganser newydd hardd, cain, cynaliadwy a ddyluniwyd ar gyfer cleifion, staff a'r gymuned leol gyda thirwedd eithriadol a datrysiad budddaliadau cymunedol."}, {"text_idx": "#000004", "text": "Mae cais Materion a\u0302 Gedwir yn O\u0302l yn cynnwys manylion fel dylunio adeiladau a chynlluniau tirlunio ar gyfer se\u0302l bendith Cyngor Caerdydd."}, {"text_idx": "#000008", "text": "Nodir rhai o nodweddion allweddol y dyluniadau manwl isod."}, {"text_idx": "#000009", "text": "Datblygwyd y dyluniad i sicrhau yr effaith leiaf bosibl ar y safle. Nod y strategaeth ddylunio a thirwedd yw cadw'r safle mor wyllt a\u0302 phosibl drwy gadw cynefinoedd presennol a chreu cynefinoedd newydd, creu ardaloedd newydd fel perllan a gardd gegin gymunedol. Mae'r cynllun hefyd yn ceisio creu ardaloedd chwarae anffurfiol a llu o fannau cerdded, beicio ac ymlacio."}, {"text_idx": "#000011", "text": "Dyluniad ar gyfer y tymor hir"}, {"text_idx": "#000013", "text": "Mae'r dull dylunio sy\u2019n ymdrin a\u0302 ffasadau yn golygu y gellir ad-drefnu gofodau mewnol yn hawdd heb fod angen newidiadau strwythurol costus. Bydd hyn yn caniata\u0301u i'r adeilad ymateb i ofynion arloesi mewn triniaeth ac offer yn y dyfodol."}, {"text_idx": "#000014", "text": "Mae'r dyluniad yn defnyddio deunyddiau carbon-isel seiliedig ar ddefnyddio biodechnoleg, sy'n hybu economi gylchol. Mae hyn yn cynnwys pren sydd wedi ei bennu ar gyfer ardaloedd y Lolfa, Radiotherapi ac ardaloedd aros. Cynigir deunyddiau mewnol naturiol megis rendradau calch a chlai sy'n anadladwy, hyblyg, a gwrth-ffwngaidd i ddarparu amgylchedd naturiol, heddychlon i staff, cleifion, eu teuluoedd ac ymwelwyr."}, {"text_idx": "#000017", "text": "Bydd y cynnig o fanteision cymunedol yn golygu bod llawer o swyddi'n cael eu creu, prentisiaid yn cael eu hyfforddi ac ymgysylltu a\u0302 disgyblion ysgol a mentrau cymunedol. Bydd ACORN yn sefydlu Cynllun Cyflawni Manteision Cymunedol IMPACT sy'n cael ei ddisgrifio a\u0302 phum pennawd allweddol:"}, {"text_idx": "#000020", "text": "Am ragor o wybodaeth, dewch draw i un o'n Digwyddiadau Galw Heibio Cymunedol Agored neu cysylltwch a\u0302 ni ar cysylltu.felindre@wales.nhs.uk"}]